Mə ngatəb vógólo kíŋ bəyə́gə́lə̄ báma, təge kə́ə̄ álɔ̄ á bə̄tə́bə́gá bə̄lə́b báma, 14ma nyɔ́ mə̄ lígi yǎ hə nâ mawú ósɔ̄n, təgě fə ai akwíí yā á bod ! Miníngá yǎ ábǒg énāngā dóe 15Nyáág mə̄ndím yā étam dzóe, mə́ndím mákwí ébē mə́ndím dzóe. 16Tə məndím móe mâsoe á mgbág etam, tɔ atotóŋ dóe a mīńdzɔ̄ŋ. 17Mə́ tɔbɔgɔ hə ású dóe etám, sə̌ kig esam sə́gə́lé ású bə́yə́ŋ. 18Etám dzóe é bələgə ǹtótōmaamaa, nɔŋɔ miǹtag ábə miníngá yǎ ándōmán dóe, 19etɔŋ émvul dzóe, ǹgál ńkɔ́g woe. Məbɛ́ móé mə́ dzálága wa abǒg ásə. Sɔ́ɔ́ miǹtag ai edǐŋ dzíé á ńtīē kɔ́m. 20Ǎ mɔ́n wáma, ású dzé ó nə̄ dzǎm sɔ́g miǹtag ai miníngá bisog ǒ ngakə bɔ́dan[1] ábɛ̄ ńnə́ŋ miníngá ? 21Owé, mim̀bɔán mí mod ósə mí dzōgó Ńtondôbə á mís étē, ńdɔ̄ fə ǎ fɔ́mbɔ məzěn móé mə́sə. 22Bəbə̂ mim̀bɔán míé ḿbɔ̄ báyi wé ḿbə̄ mod ǹdɔ̄ fə ǎ yi dzəbəban á miǹkɔ̌l mí ńsə́m wóé.